അപൂര്വ ഇനം ശംഖുകള് മോന്സണ് മാവുങ്കലിന്റെ വീട്ടില് നിന്നും വനം വകുപ്പ് പിടിച്ചെടുത്തു കൊച്ചി: പുരാവസ്തു വില്പനയുടെ മറവില് കോടികളുടെ പണം തട്ടിപ്പ് നടത്തിയതിന് അറസ്റ്റിലായ മോന്സന് മാവുങ്കലിന്റെ വമ്ബന് തട്ടിപ്പിന്റെ വിവരങ്ങളാണ് ഓരോ ദിവസവും പുറത്തുവരുന്നത്.അപൂര്വ ഇനം ശംഖുകള് മോന്സണ് മാവുങ്കലിന്റെ വീട്ടില് നിന്നും പിടിച്ചെടുത്തു. ശംഖുകള് പിടിച്ചെടുത്തത് വനം വകുപ്പ് റെയ്ഡിലാണ്. സംരക്ഷിത പട്ടികയില്പെടുന്നവയാണ് ഈ ശംഖുകളെന്ന് പ്രാഥമിക പരിശോധനയില് കണ്ടെത്തിയിട്ടുണ്ട്. ഇവ വന്യ ജീവി സംരക്ഷണ നിയമത്തിലെ 1, 2, 3 പട്ടികയില് പെടുന്നവയാണ്. മോന്സനെതിരെ ഫോറന്സിക് പരിശോധനക്ക് ശേഷം കേസെടുക്കും. ക്രൈംബ്രാഞ്ചിന് പിന്നാലെ മോന്സന് മാവുങ്കലിനെതിരെ അന്വേഷണം നടത്താന് വിവിധ വകുപ്പുകള് തീരുമാനിച്ചിട്ടുണ്ട്.അതേസമയം ക്രൈംബ്രാഞ്ചും വനം വകുപ്പും മോട്ടോര് വാഹന വകുപ്പും ഇന്നലെ സംയുക്തമായി മോന്സന്റെ കൊച്ചിയിലെ വാടക വീട്ടില് പരിശോധന നടത്തിയിരുന്നു. ഇയാളുടെ മ്യൂസിയത്തില് സൂക്ഷിച്ചിരുന്നത് യഥാര്ഥ ആനക്കൊമ്ബല്ലെന്ന് പരിശോധനയില് വ്യക്തമായി. ഇയാളുടെ വീട്ടില് നിന്ന് കണ്ടെടുത്തത് യഥാര്ഥ ആനക്കൊമ്ബല്ലെന്ന് വനം വകുപ്പ് നടത്തിയ പരിശോധനയില് തിരിച്ചറിഞ്ഞിരുന്നു. മോന്സണെ നേരിട്ട് ചോദ്യം ചെയ്യാനായി ക്രൈം ബ്രാഞ്ച് മേധാവി ശ്രീജിത്ത് കൊച്ചിയിലെത്തിയിട്ടുണ്ട്. കസ്റ്റഡി കാലാവധി അവസാനിക്കുന്നതിനാല് ഇന്ന് വൈകിട്ട് നാലരയോടെ മോന്സനെ കോടതിയില് ഹാജരാക്കും.The post അപൂര്വ ഇനം ശംഖുകള് മോന്സണ് മാവുങ്കലിന്റെ വീട്ടില് നിന്നും വനം വകുപ്പ് പിടിച്ചെടുത്തു first appeared on MalayalamExpressOnline.